LT
2023 5 15
Europos Sąjungos oficialusis leidinys
C 173/25
3. priteisti iš Bulgarijos Respublikos bylinėjimosi išlaidas.
(1)
OL L 317, 2014, p. 35.
2023 m. kovo 17 d. pareikštas ieškinys byloje Europos Komisija / Graikijos Respublika (Byla C-167/23) (2023/C 173/34) Proceso kalba: graikų Šalys Ieškovė: Europos Komisija, atstovaujama A. Bouchagiar ir C. Hermes Atsakovė: Graikijos Respublika
Ieškovės reikalavimai — Pripažinti, kad, nesiėmusi visų būtinų priemonių, kad būtų įdiegta Sąjungai susirūpinimą keliančių invazinių svetimų rūšių priežiūros sistema, taip pat kad būtų priimti, įgyvendinti ir pateikti veiksmų planai, kuriuose aptariami prioritetiniai invazinių svetimų rūšių netyčinės introdukcijos ir plitimo keliai, Graikijos Respublika neįvykdė įsipareigojimų pagal Reglamento (ES) Nr.
1143/2014 (1) 14 straipsnio 1 ir 2 dalis ir 13 straipsnio 2 ir 5 dalis, taip pat pagal Sutartį dėl Europos Sąjungos veikimo. — Priteisti iš Graikijos Respublikos bylinėjimosi išlaidas.
Ieškinio pagrindai ir pagrindiniai argumentai Europos Komisija mano, kad, Graikijos Respublika dar neįdiegė Sąjungai susirūpinimą keliančių invazinių svetimų rūšių priežiūros sistemos, kaip reikalaujama pagal Reglamento (ES) Nr.
1143/2014 14 straipsnio 1 dalį, ir neįtraukė jos į jau esamą sistemą.
Be to, kadangi nėra priežiūros sistemos, Graikijos Respublika nesilaikė esminių reikalavimų, kuriuos tokia priežiūros sistema turi atitikti pagal šio reglamento 14 straipsnio 2 dalį.
Europos Komisija taip pat mano, kad Graikijos Respublika neparengė ir neįgyvendino vieno arba keleto veiksmų planų ir nedelsdama nepateikė jo (jų) Komisijai.
Taip Graikija pažeidė minėto reglamento 13 straipsnio 2 ir 5 dalis.
Dėl šių priežasčių Graikijos Respublika pažeidė Reglamento (ES) Nr.
1143/2014 14 straipsnio 1 ir 2 dalis ir 13 straipsnio 2 ir 5 dalis, taip pat Sutartį dėl Europos Sąjungos veikimo.
(1)
2014 m. spalio 22 d. Europos Parlamento ir Tarybos reglamentas (ES) Nr.
1143/2014 dėl invazinių svetimų rūšių introdukcijos ir plitimo prevencijos ir valdymo (OL L 317, 2014, p. 35).
2023 m. kovo 21 d. pareikštas ieškinys byloje Europos Komisija / Airija (Byla C-172/23) (2023/C 173/35) Proceso kalba: anglų Šalys Ieškovė: Europos Komisija, atstovaujama C. Hermes ir E. Sanfrutos Cano Atsakovė: Airija